ming030890/wiki-yue-high-quality huggingface dataset:
爹利

爹利（英文：Terrier），又叫㹴犬或者㹴，係一類最初係為打獵同消除毒蛇害蟲而培育出嚟嘅狗種。佢哋雖然一般身形較細，但係好勇猛，堅強；具有精力充沛、活躍，近乎過度活躍嘅個性。最大嘅爹利種類係萬能爹利（Airedale Terrier）。
大多數爹利品種都係喺英倫三島培育出嚟嘅。佢哋被用嚟控制消除地面同地底嘅老鼠、野兔、狐狸。大一啲嘅爹利被用嚟獵獾。實際上，英文「terrier」 嚟自中世紀法文「terrier」（源自拉丁文「terra」），泥土嘅意思。但係，凱利藍爹利（Kerry Blue Terrier）同萬能爹利（Airedale），就係以捕獵深水中嘅水鼠同水獺而出名。
爹利嘅鬥志使到佢哋被利用喺所謂嘅競賽中。最初，佢哋被用喺例如「清鼠穴」噉樣嘅比賽中，以最快速度殺嗮成竇老鼠就贏。牛頭爹利係特別培育出嚟用於鬥狗嘅品種。
今時今日，好多爹利都係用嚟做寵物狗，係最佳嘅家庭伴侶狗種。佢哋普遍對主人忠誠、親善；但係佢哋嘅火爆個性需要嚴格管教。
爹利亦係好多愛狗協會認可嘅正式官方犬種，包括美國愛狗協會（AKC）、澳洲國家愛狗協會（ANKC）、加拿大愛狗協會（CKC）、國際愛狗協會（FCI）、英國愛狗協會（KC(UK)）、新西蘭愛狗協會（NZKC），同埋美聯愛狗協會（UKC）。
喺英國以外培育出嚟嘅爹利品種嘅地位有啲混亂。比如，迷你史納沙（Miniature Schnauzer）喺美國愛狗協會被列為爹利，但喺英國就唔屬呢一類。波士頓爹利係一種真正嘅爹利，但係美國冇被列為爹利。西藏爹利同俄羅斯黑爹利雖然有「爹利」個名，但只係個名啫，並唔係爹利。

種類
喺18世紀嘅英國，爹利通常被分為短腿爹利同長腿爹利兩個類型。
而依家，爹利則按功能或大細分為以下幾種類型（非官方分類）：
工作爹利：包括鑽山爹利同狩獵爹利。
玩具爹利
牛形爹利
爹核士街

爹核士街（英文：Davis Street）係香港堅尼地城一條馬路，由科士街開始，去到堅彌地城新海旁。街名係嚟自第二任香港總督戴維斯（又譯爹核士）。
爸知弊！你嚟湊吖！

《爸知弊！你嚟湊吖！》（英文：My Papa, My Hero）係香港無綫電視嘅真人騷節目，由黎諾懿、陳敏之主持，由2023年8月31號到9月22號逢禮拜四、五22:30到23:05喺翡翠台播出。節目會畀機會由爸爸獨自照顧小朋友。
特別篇《爸知弊！你嚟峴港湊吖！》由陳山聰同黎諾懿分別帶佢哋個仔參加，喺越南峴港拍，由2023年9月27號到9月28號禮拜四、五22:30到23:05喺翡翠台播出。
爹哋恩奇

爹哋恩奇（英文：Daddy Yankee，1976年2月3號—），係個波多黎各歌手、作曲家、Rapper、演員同埋唱碟製作人。代表作有《Gasolina》。
爸爸的告白

《爸爸的告白》（英文：A Father's Confession）係香港電視廣播有限公司嘅訪談節目，屬父親節嘅主題節目，由2018年6月10號到7月1號香港時間逢禮拜日22:30到23:00喺翡翠台播，另外最後一集喺7月15號禮拜日20:30到21:00播。節目搵嚟幾對藝人父子分享佢哋嘅心路歷程同成長故事。

節目調動
2017年7月8號：由於當晚播《宮心計2深宮計》大結局，《冒險王衛斯理之藍血人》順延到呢個時段播，所以停播一次。
2017年7月15號：由於當晚播電影《使徒行者》，所以提前到20:30-21:00播。
爹濱

爹濱（英文Durban；祖魯話eThekwini），又叫打畔，北話叫德班，係南非一城市，亦係一埠。爹濱地處南非東岸，係全國第三大城，亦係非洲大埠。個城天氣暖，係亞熱帶氣候，有好多海灘，唔少人去呢度旅行。
2007年統計，個城人口三百五十萬，而有地2292平方千米，地大過南非其他城，所以密度低啲，每平方千米計，有1513人。
英文名Durban，由D'Urban變成，名來自Sir Benjamin d'Urban。
琴弓

琴弓（英文：bow）係演奏弓弦樂器用嘅架生。一支琴弓會係一碌長條，掕住有條有返咁上下張力嘅弓毛，條弓毛表面會搽松香。啲人喺演奏弓弦樂器嗰陣，會攞住支琴弓嚟拉件樂器條弦，靠弓、松香同弦之間嘅磨擦力令條弦發出聲。弓傳統上係用木造，亦都有用玻璃纖維等等其他等硬淨嘅材料造。
小提琴同粵胡等嘅弓弦樂器都有佢哋專用嘅琴弓。
琴葉珊瑚

琴葉珊瑚（粵拼：kam4 jip6 saan1 wu4；學名：Jatropha pandurifolia），又嗌變葉珊瑚花（bin3 jip6 saan1 wu4 faa1）、南洋櫻（naam4 joeng4 jing1）、琴葉櫻（kam4 jip6 jing1）、日日櫻（jat6 jat6 jing1）、南洋櫻（naam4 joeng4 jing1），係大戟科麻瘋樹屬嘅四季常綠灌木。原產地喺西印度群島，而家喺西印度群島同中國南方地區都可以搵到佢。呢樖嘢可以用嚟做庭院嘅美化用樹。

所謂「琴葉櫻」
由於佢啲樹葉嘅樣好似啲琴噉，所以「琴葉櫻」嘅名就係噉嚟。

用途
佢可以做庭院觀景植物同花卉。
琴頸草屬

琴頸草屬（學名：Amsinckia）係紫草目紫草科嘅一個屬。
琴葉榕

琴葉榕（粵拼：kam4 jip6 jung4；學名：Ficus lyrata）；第個名係大琴榕（daai6 kam4 jung4；Ficus pandurata）；佢係桑科榕屬嘅長年生常綠灌木或喬木，原產地喺非洲嘅熱帶地區，而家喺非洲嘅熱帶雨林入面，中國嘅東南邊都可以搵到佢。呢種樹一般喺山地嘅疏林、灌木叢或村落嘅路邊嗰度。

形態
呢種樹木一般有1——12米高到，佢嘅葉樣好似把小提琴或倒立嘅蛋噉嘅紙質品種，頂端比較尖，有短嘅尖頭，基部係圓形或闊嘅楔形噉，有粗嘅伏毛。佢嘅花係單性品種，一般生喺已經落咗葉嘅樹杈或有樹葉嘅樹杈嗰度，個樣係橢圓形或差唔多好似蛋形噉，上面嘅頂係凸咗出嚟，基部啲苞片係蛋形。佢嘅花係雌雄異株：其中花公有梗，生喺花序入面嘅表面上層，萼片係啡紅色嘅線形品種，重長過蕊公；而花藥好似個腎噉，花絲嘅長度唔一樣，蕊公比較少見，冇子房。而花癭同花乸方面，有啲係得好短嘅梗，甚至係冇梗，3——4嚿萼片，啡紅色，唔係線形就係披針形品種，冚住成個子房。花癭同花乸嘅唔同區分就係，花癭嘅子房好似個波噉，有細嘅啡斑點響度，花柱係比較短嘅側生品種。而花乸嘅子房個樣差唔多好似個橢圓形噉，花柱係比較長嘅側生品種。佢一般喺6——7月開花。

用途
呢種樹一般攞嚟做庭院樹或盆景樹，同時佢重可以用嚟做行道樹都得。
琵嘴鴨

琵嘴鴨（Spatula clypeata）係鴨科匙嘴鴨屬嘅一個品種，分佈喺歐洲同亞洲嘅北部，同埋北美洲嘅西北部。
琴橋

琴橋:9:40（英文：bridge）係弦樂器嘅一種細件嘅組件，負責將弦發嘅聲傳去音板擴大。
琴氏

琴（粵拼：kam4）係唐人姓氏，喺《百家姓》裏頭排第482位，依家經已冇乜人用。
呢篇琴氏係同姓氏有關嘅楔位文章，重未寫完嘅。麻煩你幫手充實佢。
琴絃森林

《琴絃森林》（粵拼：kam4 jin4 sam1 lam4，日文：ピアノの森）係由一色真人畫嘅青少年漫畫。
琴行街

琴行街（英文：Kam Hong Street），係香港北角一條馬路，由丹拿道開始，去到北角碼頭。
琴行街個名嚟自曾福琴行舊時喺嗰頭開設嘅廠房。
海乃琉璃

海乃琉璃 ，係日本嘅一個女藝人同埋配音員。
海俊傑

海俊傑（英文：Gabriel Harrison，1972年11月17號—）係香港男歌手、演員，無綫電視藝員同前亞洲電視藝員。
海俊傑喺香港出世，老竇係中英混血兒，所以佢有四份之一英國人血統。佢係無綫電視前花旦陳慧珊嘅表弟。而細佬海俊文係無綫電視節目《超級巨聲》30強之一。
海俊傑17歲移民去美國麻省。1994年參加無綫電視同埋華星唱片合辦嘅新秀歌唱大賽攞到冠軍，簽約華星唱片做歌手，重攞到1994年度十大勁歌金曲頒獎典禮最受歡迎新人獎（男歌星）銀獎（當年金獎得主係古巨基，銅獎得主係曹永廉）。後尾加入無綫電視，至2006年初過檔亞洲電視簽經理人合約。2008年初約滿亞洲電視。2018年5月簽約加盟天盟娛樂（中文：天盟娛樂），正式回歸香港樂壇。2019年5月再簽無綫電視部頭合約。
海什木

海什木（Ibn al-Haytham，965年7月1號—1040年3月6號）係阿剌伯數學家、天文學家、物理學家，以光學同視覺嘅研究最有成就，畀人叫做「現代光學之父」。
海事處

海事處（英文：Marine Department，縮寫：MD）係香港特別行政區政府運輸及房屋局轄下嘅部門，主要負責香港海域海上安全、港口監管、管理香港船舶註冊、確保香港註冊船舶質素、規管香港海員註冊同聘請等、制訂航運政策、標準同法例、對付油污、收集由船舶產生嘅垃圾同清理特定漂浮垃圾、協調海上搜救行動、調查喺香港海域之內發生嘅海上意外，同保養香港政府部門船隊等，現任處長係王天予。

職能
促進香港水域之內船舶航行、客貨運輸安全快捷。
確保喺香港註冊、領牌同使用香港水域嘅船隻，都係符合國際同本地嘅安全、海上環保標準。
管理香港船舶註冊、訂立符合國際公約規定嘅政策、標準同法例。
確保喺香港註冊、領牌同使用香港水域嘅船隻所聘用嘅海員都係符合國際同本地規定嘅資格，並規管香港海員註冊同聘用等事務。
履行香港應有嘅國際責任，恊調海上搜救行動，並確保行動符合國際公約所訂標準。
對付香港水域之內嘅油污、收集船隻產生嘅垃圾同清理香港水域之內特定範圍嘅漂浮垃圾。
以最具成本效益嘅方式，提供並保養大量政府船隻，配合各部門嘅需要。
海五路

海五路（粵拼：hoi2 ng5 lou6）係中國廣東佛山嘅東西走向馬路，喺南海區。西邊從南一路開始，一直向東去到桂瀾路同清風東路嘅交界。

敘述
全長2km，闊52米，雙向6車道。
海來阿木

海來阿木（1993年4月4號—）係中國大陸男歌手。

簡歷
佢喺四川涼山甘洛縣出世。

《歌手2024》
2024年5月，加盟湖南衛視《歌手2024》、為首發歌手。
澳洲商學院院長議會

澳洲商學院院長議會（Australian Business Deans Council，ABDC）係一個由澳洲各間商學院組成嘅組織，總部位於新南威爾士大學，而家有39個院校成員，由David Grant做主席。佢哋成立嘅目的係為咗推進澳洲各間商學院嘅發展，同埋代表各間商學院發聲。
佢哋現時亦推出咗澳洲商學院院長議會期刊名單（ABDC Journal List），將唔同商科期刊分做4等（A*、A、B、C）。呢套標準，除咗澳洲會採納之外，亦有一啲印度、巴基斯坦院校同埋媒體會引用。有部分巴基斯坦媒體觀點認為，佢哋當地有唔少掠奪性學術期刊，令當地學者被騙，相比之下，澳洲商學院院長議會嘅標準就有一定參考價值。
澳洲吹管

澳洲吹管，又譯迪吉里杜(didgeridoo）管，係種管樂器，起源自澳洲土著。
澳洲國家男子足球代表隊

澳洲國家男子足球代表隊，花名袋鼠隊，係代表澳洲嘅足球隊，由澳洲足球總會打理，會出席國際足球賽事好似世界盃同亞洲盃。
澳洲國家男子足球代表隊早期係大洋洲足球協會屬下嘅代表隊，曾經攞過1980、1996、2000同2004年嘅大洋洲國家盃冠軍。後嚟考慮到，因為大洋洲喺FIFA世界盃（男子組）成日淨得半個出線名額，而喺2006年轉加入亞洲足球協會，重攞過2015年亞足協亞洲盃冠軍。
喺國際性賽事方面，佢哋成功打入1974年FIFA世界盃同埋2010年FIFA世界盃、2014年FIFA世界盃、2018年FIFA世界盃決賽週嘅小組賽階段，喺2006年FIFA世界盃、2022年FIFA世界盃決賽週更加係踢到16強，係歷嚟參加FIFA世界盃決賽周次數最多嘅大洋洲國家足球代表隊。
而家澳洲嘅波衫贊助商係Nike。
澳洲國家芭蕾舞團

澳洲國家芭蕾舞團（The Australian Ballet）係澳洲最大嘅芭蕾舞團，喺 1962 年成立。
澳洲唱片業協會榜

澳洲唱片業協會榜（英文：ARIA Charts）係澳洲嘅主要音樂榜單，由澳洲唱片業協會每個禮拜發佈。呢個榜單記錄嗰個禮拜喺澳洲境內各音樂流派入面銷量最高嘅單曲同唱碟。1988年6月26號開始，澳洲唱片業協會建立呢個榜單，喺建立之前，由1983年4月起，澳洲唱片業協會授權《肯特音樂報告》（後來重命名做《澳大利亞音樂報告》，喺1999年停刊）發佈榜單。
到依家，ARIA已經做咗全球樂壇其中一個最重要嘅音樂榜單。
澳洲史

澳洲史係由四萬年前就開始有人喺澳洲北岸定居而開始，一路去到1606年荷蘭發現澳洲，開始咗澳洲嘅信史時期。1770年，英國占士曲船長登陸澳洲東岸同宣告佔領，開展英國殖民時期。1901年，澳洲嘅6個英屬殖民地組成澳洲聯邦。
澳洲哺乳動物

澳洲同埋附近水域大約有379種唔同種類嘅哺乳動物，當中有22種屬於外來品種。呢三百幾種中包括2種單孔目、159種有袋類、76種蝙蝠、69種嚙齒目（其中5種由外地引入）、13種食肉目（包括10種鰭足類，其餘係外來物種）、13種有蹄目（外來引入種）、2種外來引入嘅兔形目、44種鯨目同1種儒艮。
白雲區人民醫院

醫院喺1959年9月開辦，初期喺廣州市郊區蔴鷹崗東邊一帶搞，嗰時因屬白雲區而改成噉嘅名。1985年1月，廣州市人民政府新搞咗個天河區。兩年後因廣州市郊區改嗌白雲區，重將廣園東路以南到水蔭路一帶劃入天河區而變成唔喺白雲區嘅醫院。隨後因醫院同所屬區唔一致情況，令醫院分別接受白雲同天河兩區啲領導嚟巡查同指導，期間一直做緊蝕本生意，試過攞咗廣州第一間攞咗「二甲醫院」稱呼嘅區級醫院。
後嚟政府考慮到醫院同所屬區唔一致，及成日做蝕本生意嘅關係，白雲區人民政府決定喺2012年12月喺白雲區黃邊嘅黃石北路搞新嘅總部，重喺2017年7月14號動工。而原先喺天河區嘅醫院亦打算喺新嘅院區起好之後降級成分院機構。
白雲區桃園中學

係中國廣東廣州嘅全日制初級中學，2003年開辦，位置喺白雲區增埗富園路1號（富力桃園入面近增埗河邊）。
佢既係由65中出手創辦嘅民辦學校，又係富力桃園小區屬下嘅中學。

校服色
短袖
衫：　，有領有紐扣。領同袖口都係　兼帶　線，左右對稱。
褲：　，兩邊有中等厚度嘅　線。
長袖
衫：　　相間。領　，袖口　帶條　　相間嘅線。正反面都係上　下　，中間成鈍角V字形分界。兩袖純　。左右對稱。
褲：　，兩邊有個大嘅　平行四邊形。
白雲區兒童公園

白雲區兒童公園（粵拼：baak6 wan4 keoi1 ji4 tung4 gung1 jyun2）係中國廣東省廣州市嘅其中一間兒童公園，喺白雲區金沙洲嘅沙貝入面，白沙河邊附近。喺2014年6月1號起好。

敘述
呢間公園用咗之前珠江邊有嘅綠化帶嘅基礎整出嚟嘅公園，佢有7萬幾平方米咁大，不過呢間公園同其它2014年6月1號開嘅兒童公園唔同，因為佢有喺廣州入面搵唔到嘅成熟綠化條件。喺呢間公園開園之前，嗰度重係市民好鍾意行江邊嘅休閒地方。
白雲區新市中學

係中國廣東廣州嘅一間初中三年制中學，1986年秋開辦，位置喺白雲區棠安路401號（新市棠涌村近棠涌邊）。

校服色
棉褸
相間。領　，袖口　　相間（入面　出面　），兩袖上　下　，但中間位有　線。正面同背面近鎖骨部分同有　底色，凈低部分都係　，雖然正面中間部位有兩條　斜線，但背面冇。左右對稱。
長袖
衫：　　相間。領　，袖口　帶一條　　相間嘅線。袖同正面左右兩邊都有兩個個　鈍角三角形連出嘅箭嘴形。左右對稱。
褲：純　。
短袖
衫：　，有領有紐扣。領同袖口都係　帶　邊，左右對稱。
褲：　，褲腳位有　中等厚度線。
白雲區景泰中學

白雲區景泰中學（粵拼：baak6 wan4 keoi1 ging2 taai3 zung1 hok6）係中國廣東省廣州市嘅一間中學，喺白雲區景泰新村嘅富悅街48號（河田西路巴士總站嘅對面）。呢間學校喺2003年開辦，之前係廣州市第八十中學屬下嘅一間實驗學校，而家係白雲區嘅一間民辦學校。

校服色
白雲區景泰中學嘅東邊飯堂樓
白雲區景泰中學嘅校服，喺2015年4月15號影。
呢間學校嘅校服色係　　或　　品種。
白雲區太和中學

（注意和字有當地傳統發音，讀陽上變調）係中國廣東廣州一初中三年全日制中學，1988年9月開辦，位置喺白雲區太和鎮朝亮中路132號。
呢間學校主要招收除龍歸片區外嘅其他太和地區住啲小學六年級畢業生入學為主。

校服色
長袖
衫：　　相間。領　，袖口　帶兩條　線。兩袖關節位同臂上半部位先後有細同大嘅　花紋。正面兩邊近手臂位有好大嘅　花紋；左右對稱。
褲：　，兩邊有大嘅　鈍角三角形。
風褸
，領同袖口都係　，臂上半部位同正面近領部分有　嘅花紋；左右對稱。
短袖
衫：　，有領冇紐扣。領　帶些少　邊。
褲：純　。
白雲區少年宮

係中國廣東廣州嘅區級少年宮，1975年開辦，位置喺白雲區白雲新城正南邊近雲苑新村，西靠雲城東路；東靠金鐘橫路；南靠白蘭花園；北靠金門小區。
間嘢喺成立初期嗌做白雲區少年之家，1983年創辦咗蓓蕾藝術中心時改名做白雲區少年宮。
白雲區石井中學

白雲區石井中學（粵拼：baak6 wan4 keoi1 sek6 zeng2 zung1 hok6）係中國廣東省廣州市嘅一間中學，喺白雲區石井鎮石沙路嘅慶新路口斜對面（隔籬冇幾遠有間慶豐紡織城）。呢間學校喺1982年開辦，佢係廣州市第一間由鎮級厝錢嚟辦嘅初級中學。

校服色
白雲區石井中學嘅校服
白雲區石井中學嘅正門（馬路北邊）
呢間學校嘅校服色係　　品種。其中佢嘅冬裝校服背脊嗰度有寫住Shi Jing呢啲字。
環境保護署

香港環境保護署（簡稱環保署）係香港政府主管環境保護政策嘅部門。現任署長係鄭美施。
1977年香港政府設立環境保護組，1981年改組成環境保護處，1986年成立環境保護署，成為專責處理污染問題嘅政府部門，負責統籌同埋推行預防同管制污染嘅工作。2005年4月1號完成重組。
環境保護署嘅職責包括構思環境保護、自然保育同埋能源效益等政策，執行香港各環保法例。環保署亦負責監察環境質素，為家居、工業等各種廢物提供收集、轉運、處理同埋處置設施，並就城市規劃同新政策對環境嘅影響提供意見。環保署又負責處理市民對各類污染嘅投訴，及透過宣傳提高市民嘅環保意識，同鼓勵市民支持環境保護工作。
環境保護署嘅工作包括6個綱領，包括空氣、環境評估及規劃、環境保育、噪音、廢物及水質。
環境倫理

環境倫理係一種環境哲學，以關心人類同環境之間嘅倫理關係問題，涉及到嘅嘢有包括法律、社會、哲學、經濟、生態、地理。
環境保護

環境保護（粵拼：waan4 ging2 bou2 wu6），簡稱環保（waan4 bou2），一般係指人類為咗解決現實或可能有嘅環境問題，協調人類同環境嘅關係，保護人類嘅生存環境、保障經濟社會嘅可持續發現性而搞出嘅各種行動嘅總稱。
佢嘅方法同手段方面，有工程技術、行政管理同法律、經濟同宣傳教育等。佢設計嘅範圍比較大，綜合性比較犀利，重涉及到自然同社會科學嘅好多領域等，重有其它獨特嘅研究對象。環境保護方式包括咗行政、法律、經濟同科學技術、民間自發組織等等。
維基同享有多媒體嘅嘢：Environmental protection
永珍

永珍係老撾嘅政治、經濟、交通中心。

歷史
永珍響公元前4世紀已經被建立。20世紀初，永珍成為法國殖民時代嘅首府。去到二次大戰之後老撾獨立，永珍都係老撾首都。

地理
永珍係全球少數設於國界附近嘅首都之一，位於湄公河中游，距離湄公河河口唔到1600公里。

氣候
永珍屬熱帶莽原氣候。響冬天嘅氣溫因地勢關係而顯得好極端，最低氣溫可以低至攝氏12度，但係日間可以高至攝氏31度，同熱帶荒漠氣候相似。
永珍省

永珍省（粵音：wing5 zan1 saang2，老撾文：ແຂວງແຂວງວຽງຈັນ），係喺老撾嘅一個省，面積夾埋15,927平方公里，家陣約莫有419,090人喺呢度住緊。
永田亮子

永田亮子，係日本嘅一個女藝人同埋配音員。
永田崇

永田崇（1972年4月13號—）係日本足球員，司職前鋒，效力過京都不死鳥。
永田昌康

永田昌康 ，係日本嘅一個男配音員。

配音作品一覽
呢個表唔完整，歡迎加料。
永田隆二

永田隆二（1972年3月28號—）係日本足球員，司職前鋒，效力過廣島三箭，及大分三神。
永田亮太

永田亮太（1985年5月17號—）係日本足球員，司職中場，效力讚岐卡馬達馬尼。
永田依子

永田依子，係日本嘅一個女藝人同埋配音員。
永田拓也

永田拓也（1990年9月8號—）係日本足球員，司職後衞，效力橫濱FC。
永田充

永田充（1983年4月6號—）係日本足球員，司職後衞，曾經喺2010～2011年間爲日本足球代表隊出場2次。
澳門19號巴士

澳門19號巴士係一條由澳門公共汽車有限公司做緊，由永寧廣場來回新馬路嘅循環巴士線。

背景
1989年：19號巴士正式開辦。
1995年：祐漢總站搬去順景廣場發車。
2016年11月5號，因重整祐漢區巴士站點分佈及路線行程，所以會取消以下停靠站點：
往新馬路：翡翠廣場、祐漢公園
往順景廣場：看台街/中銀、永寧廣場（改停靠「中心街」站）
2017年4月9號，按原線行駛至「黑沙環第五街」站後，取消停靠「望廈體育館」站，後按原線行駛。按原線行駛至「黑沙環馬路」站後，取消停靠「祐漢第二街」站，改停靠新設嘅「長壽大馬路／勝意樓」站，後按原線行駛。
2017年7月29號，調整「永寧廣場總站」嘅12、19路線落客位置至馬場北大馬路近灣景園路段，並取消停靠「馬場東大馬路」站。
2019年4月6號，受市政署開展「內港北雨水泵站箱涵渠建造工程」影響，去永寧廣場方向臨時唔停靠「十六浦」站。
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
2021年，交通事務局計劃合併18A同19號路線，但未定時間表。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門通IC卡月票適用。
澳門18號巴士

澳門18號巴士係一條由澳巴做緊，由牧場街來回媽閣嘅巴士線。

背景
1987年9月18號，因應澳門政府實施「大巴行大路，小巴行小路」嘅政策，澳巴開辦本線同17線，以填補有關道路嘅交通空白。嗰日澳巴董事長吳福、亞視藝員朱慧珊同王偉為佢舉行剪綵儀式。同時重派發免費乘車券畀乘客，憑證可免費乘坐澳巴嘅澳門市區巴士線（10、12、17同埋本路線）乙次。
1994年8月，由循環線改為雙向線，並由螺絲山延駛至關閘。
1996年8月，改經東華、建華、海濱一帶，去程唔再途經黑沙環馬路、三角花園，回程唔再途經提督馬路、高士德。
2005年2月1日，獲土地工務運輸局批准，去媽閣方向延伸行程到澳門旅遊塔。
2007年10月20號起，呢條線去媽閣方向增加停靠南灣湖景大馬路站，以方便往來南灣湖水上活動中心嘅市民。
2009年4月26號實施嘅第二階段巴士路線調整中，呢條線去媽閣方向唔再經祐漢公園、永康街／麗華同埋福泰工業大廈三個巴士站。
2011年8月1日，呢條線改由維澳蓮運公共運輸股份有限公司經營。
2014年7月1日，呢條線改由澳門新時代公共汽車股份有限公司去做。
2015年6月12號起，由「關閘總站」開出至「東北大馬路/東華」站，改道至新雅馬路同慕拉士大馬路連接通道，唔再停靠「慕拉士/飛通大廈」站。
2016年4月23號，去關閘方向：由「媽閣總站」開出後，取消停靠「媽閣廟前地」站、「河邊新街/媽閣」站，改為停靠「河邊新街/凱泉灣」站。
2016年11月5號，因重整祐漢區巴士站點分佈同路線行程，往媽閣方向取消停靠「看台街/中銀」站。
2016年12月10號，為加快巴士周轉，去關閘總站方向改經祐漢第六街、拱形馬路後直接前往巴波沙大馬路，取消停靠「長壽馬路」站同「看台街/騎士馬路」站，改停靠新設嘅「祐漢第六街」站。
2017年4月22號，去關閘方向停完「電力公司」站後，取消停靠「慕拉士/發電廠」站和「東北大馬路/海濱」站，改停靠新設嘅「東北大馬路/南澳」站。
2017年8月5號，停靠「澳門旅遊塔」站後，新增停靠新設嘅「初級法院刑事大樓」臨時站。
2017年8月23號，颱風天鴿襲澳，關閘地下巴士總站受到嚴重風暴潮破壞，呢條線總站一度搬去祐漢第二街總站。
2017年9月25號，本路線以位於新華學校旁嘅永定街作臨時巴士總站。
2017年9月30號，位於新華學校旁嘅永定街作臨時巴士總站正式命名為「永定街」。
2018年4月28號，呢條線嘅北區總站「永定街」站搬去「牧場街總站」，但往牧場街方向時唔停靠「永定街」站。即去媽閣方向由「牧場街總站」發車後，停靠「永定街」站後按原線行駛；去牧場街方向停完「永華街」站後，新增停靠「馬場海邊馬路」站後駛返總站。
2018年6月30號，因新馬路排水系統工程影響，呢條線暫唔停靠「新馬路/大豐」、「營地大街」、「草堆街」、「十月初五街」站，臨時停靠「沙欄仔」站。工程期間，停靠「火船頭街」站後，臨時停靠「十六浦」站，後臨時停靠「沙欄仔」站。
2018年8月1號，本線回復番由澳巴經營。
2018年8月17號起，新馬路8月16號下午晝恢復雙向行車，呢條線恢復原線行駛。
2020年1月20號起，因配合內港客運碼頭重啟同周邊配套優化，「火船頭街」嘅臨時站改名為「內港客運碼頭」站，而「火船頭街」站就永久取消。

車費
全程車費：澳門幣6蚊。
用澳門通全民卡，只係扣3蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。

班次問題
自開辦18B路線後，呢條線班次大幅度由原來嘅5-8分鐘一班，減少至16-24分鐘一班，對於風順堂街、萬里長城、營地大街、十月初五街一帶嘅乘客使用巴士出行造成較大程度上嘅影響。
澳門1A巴士

澳門1A巴士係一條由澳門新福利公共汽車有限公司做緊，由筷子基街來回新口岸／科英布拉街嘅巴士線。

背景
1984年2月28號，福利巴士開辦本線，派兩部車行，來回媽閣同漁翁街。
1989年1月9號，全線改用五部三菱Rosa行走。
1990年8月15號，總站由漁翁街搬到回力場，直至1993年外港碼頭起好先改經呢度。
1996年9月26號，總站遷到新口岸／科英布拉街總站。
2008年12月7號，交通事務局實施第一階段巴士路線調整，1A總站由原來嘅媽閣變成而家嘅筷子基，而取消唔行嘅路段就由1號補充，乘客可以利用轉乘響台山街市又或者第二警司處到轉乘；同時又取消繞行「新口岸／羅馬街」同「新口岸／倫敦街」兩個站而永久取消。
2015年6月6號，拱形馬路道路工程，臨時單向行車，改經巴波沙大馬路—菜園涌邊街—關閘馬路，取消停靠「拱形馬路」站，臨時停靠「關閘馬路／三角花園」站。
2015年10月，拱形馬路工程完成，臨時措施變成永久，「拱形馬路」巴士站正式取消。
2016年1月16號，調整本線服務時間同班次：
去新口岸／科英布拉街方向：服務時間06:00-00:10，班次4-10分鐘
去筷子基方向：服務時間06:00-00:10，班次4-10分鐘
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2020年11月30號起，呢條線係北區終點站延伸到筷子基街近廣大中學巴士站，並命名為「筷子基街／廣大中學」。。
2021年11月27號起，「宋玉生廣場」改名做「宋玉生廣場／建興龍」；仲有，「慕拉士馬路／望廈」改名做「慕拉士馬路／望善樓」。

用車
呢條線一度全線採用五十鈴JCR460型巴士嚟行，曾經響1989年改用三菱Rosa嚟行。幾年後就變成主要以三菱FUSO同五十鈴JCR460型行駛，間唔中亦有平治O814同猛獅13.230巴士行駛。
後來丹尼士飛鏢SLF投入服務之後，就加咗幾部響呢條線度行。
2008年大幅修改走線同縮短總站之後，客量輕微下降，但係用車變化唔大，同年蘇州金龍10米／12米巴士投入服務之後，間唔中出現呢款車行走。
響2011年7月31號前，成日見車型：
丹尼士飛鏢SLF 11米大巴
蘇州金龍12米大巴
蘇州金龍10米中巴
響2015年1月1號後，成日見車型：
蘇州金龍KLQ6126G
蘇州金龍KLQ6108GQ28
蘇州金龍KLQ6108GQ30

車費
全程車費：澳門幣三個二。
用澳門通全民卡，只係扣兩蚊，其餘由政府畀。
用澳門通學生卡，只係扣一蚊，其餘由政府畀。
用澳門通長者卡，只係扣三毫子，其餘由政府畀。
用澳門通殘疾卡，只係扣三毫子，其餘由政府畀。
澳門通IC卡月票適用。

客量
呢條線響2008年之前，由於同時途經住宅區（提督馬路、沙梨頭同下環）、商業區（皇朝）同埋出入境口岸（港澳碼頭），加上班次頻密，如3同33線一齊做咗新福利嘅線王，幾乎每班車都爆棚。2008年開始，縮短路線到筷子基，冇咗媽閣到提督馬路沿線去外港碼頭又或者皇朝嘅客量。但係響晚黑繁忙時間，皇朝總站排隊嘅人龍依然好長，每班車都係滿載開出，客量都唔少。

重大意外
2007年9月3號，一架無載客1A大巴響媽閣總站開出嗰陣猛撞前面另一輛停泊響到嘅大巴車尾，撞擊力令前車鏟上行人道，撞毀站長更亭。當時響更亭入面嘅清潔女工好彩及時逃出，只係逃走嗰時懷疑嚇親仆咗響地到，撞傷隻手，需要到鏡湖醫院治理。
澳門1號巴士

澳門1號巴士係一條由澳門公共汽車有限公司做緊，由關閘來回媽閣嘅路線。

背景
1948年成立，1號係澳門第一條巴士線，1988年之前由新福利嘅前身福利嚟做，由青洲來回媽閣。
1990年，因應筷子基區嘅發展需要，總站由青洲搬咗去筷子基。
2008年12月7號之前，1路線係由筷子基總站來回媽閣總站嘅巴士路線，大約半個鐘一班車。
2008年12月7號，澳門特別行政區政府交通事務局就開始搞第一階段巴士線調整計劃，1A同34都取消咗唔行提督馬路到媽閣嘅一段路，而呢條線就將總站搬咗去關閘總站，而1A同34唔行嘅地方，就由呢條線頂上，同埋為咗畀乘客有時間轉乘1A同34，呢條線嘅班次都加密到八至十分鐘一班。
2011年8月1號，呢條線改由維澳蓮運公共運輸股份有限公司接手嚟做。
2011年8月2號，由於呢條線超多人搭維澳蓮運唔夠司機，搞到班次嚴重甩班，最後要新福利臨時派支援車嚟幫手。
2011年8月28號，因於維澳蓮運爆發挖角潮，新福利唔再派車幫維澳蓮運支援。
2013年10月2號，維澳蓮運申請咗破產，所以呢條線暫時由交通事務局接手九個月。
2014年7月1號，呢條線改由澳門新時代公共汽車股份有限公司接手嚟做。
2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。
2018年8月1號，呢條線改由澳門公共汽車有限公司接手嚟做。
2018年12月15日，因關閘地下巴士總站重新啟用，呢條線改為雙向線。

用車
2011年8月1日新巴士專營權模式之前，新福利做緊嘅1號線
喺福利時代，呢條線主要係用從英國買返嚟嘅二手Bristol L5G車。後嚟因為冇咩人搭，就變咗用三菱Rosa嚟出車，不過間唔中都會派中巴嚟行（好似係平治O814(B車)等等），後嚟因為1A同34縮短咗條線唔行提督馬路到媽閣，加埋將呢條線總站搬到關閘之後就多人搭返，就用咗大巴嚟出車（蘇州金龍10米／12米(K06-K125)，間唔中都會派猛獅13.230(M車)嚟行。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，由政府畀。

客量
呢條線一開始至到2008年間，由於有1A、34嘅競爭（1A、34同1號行嘅路都係一樣），加上1A、34班次超多，搞到1號線冇咩獨市地位搭呢條線嘅人超少，而令到要派小巴三菱Rosa嚟行。後來1號線總站搬到關閘總站，加上1A、34取消唔行提督馬路到媽閣一帶，令到1號線變咗獨市嚟做，就越來越多人搭，開始唔再派三菱Rosa小巴嚟行，變咗派大巴嚟行呢條線。
呢條線除了要搞掂下環區嘅人流之外，有時重要幫吓手搞掂埋喺十六浦到提督馬路上不到3號嘅人，所以成日爆晒人頂晒閘，所以又被人叫做「另一條線王」。雖然關閘總站附近有好多巴士線（好似係5、10、18號等等）選擇去媽閣總站，但係喺落面情況入面1號就比較有啲優勢：
5號日頭方便，晚豆黑就好晒時間（經常喺水坑尾塞車）；
9號班次疏啲，而且要兜去南灣，搞到行車時間好長；
10號雖然班次夠密，但係要經新口岸、中區、黑沙環，比9號重要長；
18號要兜去黑沙環、南灣、旅遊塔，喺咁多選擇入面最麻煩；
由於呢條線經過嘅站數少（比其他線方便），而且近年嚟有大量嘅遊客行完澳門要返大陸，搞到呢條線最大嘅對手－5號喺晚豆黑係水坑尾成日塞車，令到搭呢條線嘅人係咁增加。
澳門18B巴士

澳門18B巴士係一條由澳門新時代公共汽車股份有限公司做緊，由永定街來回媽閣嘅巴士線。

背景
由於18號巴士轉用中巴行駛，取消前往部份小巴至行到嘅路段，包括慈幼－海事及水務局、新馬路－十月初五街以及渡船街－俾利喇街。18B路線喺2017年11月10號開辦，全程同現有18路線基本相同，班距6-15分鐘。
2018年8月1號，呢條線改由澳門公共汽車有限公司去做。
2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點開始，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間嘅一段巴素打爾古街實施有限度通車，而巴素打爾古街由沙利頭往新馬路方向維持兩線行車；去東方明珠方向「十六浦」站會臨時唔停靠。
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
2020年1月20號起，因配合內港客運碼頭重啟同周邊配套優化，「火船頭街」臨時站，改名為「內港客運碼頭」站。而「火船頭街」站就永久取消。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡免費，由政府畀。
用澳門通殘疾卡免費，由政府畀。
澳門15號巴士

澳門15號巴士係一條由澳門新福利公共汽車有限公司做緊，由海洋花園往返九澳村嘅巴士線。

背景
1977年，澳巴前身「海島市公共汽車有限公司」開辦呢條線，初期編號為2號。
1983年，更改編號為15號。
1990年代，呢條線同澳巴14號（即澳巴前身海島市公共汽車有限公司1號巴士，1980年代改為14號巴士線）巴士線（氹仔-黑沙海灘）合併。
2011年8月1號，呢條線改由新福利去做，班次亦增強到三十五分鐘一班。
2013年3月26號起，配合路環北部石排灣公屋社區落成入伙，往返程兜入石排灣總站。
2016年1月16號起，呢條線服務時間同班距作調整：
去九澳村方向：服務時間為朝早六點到晚黑七點，班距為三十到三十五分鐘
去海洋花園方向：服務時間為朝早六點四十五分到晚黑八點，班距為三十到三十五分鐘
2016年5月28號，「盧伯德圓形地」站位於迴旋處彎位同站點後端靠近路口，經考量行車安全，所以呢條線停靠「賽馬會-1」站後，取消停靠「盧伯德圓形地」站。
2016年10月9號晚黑八點起，配合氹仔運動場圓形地同周邊道路恢復，本路線將還原原路線行駛，恢復停靠「黑橋/地堡街」站、「澳門運動場」站。
2016年12月10號，為更清晰站點嘅位置，「連貫公路/威尼斯人」站改名為「連貫公路/巴黎人」站。
2017年5月14號起，加開朝早五點半由九澳村開出嘅班次。
2017年8月19號，去往海洋花園方向停完「黑沙海灘」站後，改為途經賈梅士大馬路並停靠「海蘭花園/黑沙」站，唔再停靠「黑沙青年旅舍」站。
2017年12月20號，呢條線去九澳方向唔再停靠「路氹邊檢大樓-2」站（原名：路氹邊檢大樓），改停靠「路氹邊檢大樓-1」分流站；去海洋花園方向維持停靠「路氹邊檢大樓-2」站（原名：路氹邊檢大樓）。
2018年10月27號，為明確巴士站位置同比巴士服務更符合市民出行需要，「蓮花圓形地-1」改名為「蓮花圓形地」
2019年3月9號，為明確巴士站位置「亞利雅架前地/泉悅」站改名為「信虹花園」站。
2019年12月28號，呢條線去程同回程方向新增停靠「柯維納馬路」站。
2020年8月18號晏晝兩點半開始，因路氹邊檢大樓停用，停用「路氹邊檢大樓-1」站同「路氹邊檢大樓-2」站，來回都停靠「蓮花大橋」站。
2021年1月9號開始，去海洋花園同黑沙海灘方向取消停靠「蓮花大橋」站點，去黑沙海灘方向新增停靠「蓮花路停車場」站點。
喺九澳水庫郊野公園同九澳聖若瑟學校上車，唔使畀多一程車費。
呢條線雖然設定喺九澳村為終點站，但由於九澳村內路面狹窄、陡峭多彎，而且係單線雙程行車，無辦法容納到巴士停泊，因此喺實際營運時以九澳聖母馬路嘅九澳聖若瑟學校為終點站。
呢條線係唯一一條，可以從路環行駛到氹仔舊城區嘅路線。
順帶一提，1977年之前呢條線未獲編號，由路環利安巴士公司營辦，以英國Morris巴士行走，呢條線僅往返路環市區同九澳村。

車費
全程車費：澳門幣六蚊。
用澳門通全民卡，只係扣三蚊，其餘由政府畀。
用澳門通學生卡，只係扣個半，其餘由政府畀。
用澳門通長者卡，免費，由政府畀。
用澳門通殘疾卡，免費，由政府畀。
澳門18A巴士

澳門18A巴士係一條由澳門公共汽車有限公司做緊，由東方明珠街來回新馬路嘅循環巴士線。

背景
2009年4月26號為配合第二階段巴士路線調整，交通事務局增設呢條線。
2015年6月12號，停靠「東北大馬路/東華」站後，改道至新雅馬路及慕拉士大馬路連接通道，唔再停靠「慕拉士／飛通大廈」站。
2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點開始，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間嘅一段巴素打爾古街實施有限度通車，而巴素打爾古街由沙利頭往新馬路方向維持兩線行車；去東方明珠方向「十六浦」站會臨時唔停靠。
2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
2021年，交通事務局計劃合併18A同19號路線，但未定時間表。

車費
全程車費：澳門幣6蚊。
用澳門通全民卡，只係扣3蚊，其餘由政府畀。
用澳門通學生卡，只係扣一個半，其餘由政府畀。
用澳門通長者卡，免費，其餘由政府畀。
用澳門通殘疾卡，免費，其餘由政府畀。
澳門通IC卡月票適用。
泰拳

泰拳（泰文：มวยไทย）係泰國嘅傳統搏擊技術，特點係可以喺極短嘅距離之下，運用拳頭、腳、膝頭、手踭進行攻擊，係一種非常注重實用性同極具殺傷力嘅武術。

泰拳分類
泰國武學源於幾百年前，統稱泰拳，原本只有一種形式，隨住時間同地區嘅差異出現咗幾種派系同分類。
古泰拳
細分為南部風、東部風格、中部風格、北部風格、北部風格清邁分支等等。
擂台泰拳
有專業拳手（唔戴頭套，只戴拳套）同業餘拳手（有戴頭套同拳套）兩種。
表演泰拳
有傳統禮法同飾物。
健身泰拳
冇制服、傳統禮法、招式同飾物，唔係為格鬥只係為咗健身。
平民泰拳
冇制服、傳統禮法、招式同飾物，一切從簡。
街頭泰拳
冇制服、傳統禮法同飾物，招式兇狠，戰鬥為主，源自20幾年前嘅監獄時期，而家已經失傳。
傳統泰拳
由街頭式、擂台式同埋三種古泰拳整合而成，有制服，禮法，飾物同古招式。

起源
當代學者對泰拳嘅歷史同起源都有啲爭論。歷史上，泰國曾經同緬甸發生過幾次戰爭，好多同泰拳有關嘅歷史資料喺古代緬甸軍隊攻陷阿育陀耶王朝都城嘅時候已經遺失。
同其它各類技擊術一樣，泰拳嘅產生同發展亦必然經歷咗由低級到高級、由簡單到複雜嘅過程。人類喺進化、發展嘅過程當中，無可避免會受到野獸或者人類內部嘅敵人襲擊。為咗保障自己嘅安全，人類運用身體各部位嘅本能對襲擊自己嘅野獸同敵人搏鬥，噉樣就產生咗原始嘅攻防動作。泰民族嘅祖先將自己嘅思想同喺生活經驗當中獲得嘅知識，同攻防嘅具體實踐結合起嚟，並進一步提煉，於是形成咗具有佢哋民族特色嘅徒手搏擊技術體系。
從前，泰拳手喺搏鬥嘅時候用粗棉繩將雙拳綁到好似鎧甲噉，並喺拳峰嗰度紮成結，然後將雙拳浸喺粘液度，再撒上碎玻璃嘅砂礫，令到雙拳表面非常粗糙。後嚟呢種方法逐漸停止使用，而用拳擊手套代替。二十世紀初，玫瑰園廣場設立拳台之後，泰拳就成為一項具備一系列規則嘅體育運動，拳台地板由木質材料製成，喺上面鋪以用燈芯草做成嘅墊，拳手着短褲比賽。比賽以分鐘嚟計時，設有一名裁判。
泰拳正式傳入中國，要追溯到20世紀90年代末。1998年，喺泰王國駐昆明總領事館嘅積極幫助之下，職業泰拳教練首次通過泰國官方途徑進入中國教授泰拳，令到中國武術界能夠更方便、深入了解泰拳。

訓練特色
泰拳手通常自細就開始接受訓練，每日練習八個鐘，當中包括各種體能、重量、反應、技巧嘅訓練，有啲訓練方法相當艱苦，例如受訓者要將雙手舉高，教練會用旋踢踢受訓者嘅兩脅；或者用拳擊打，以訓練拳手嘅抵抗能力；另外有人直接用鋼棒擊打手臂同小腿，訓練佢哋骨頭嘅堅硬程度。由於泰拳技術比較具有實用性，好多混合式武術（Mixed Martial Arts）選手都會學泰拳。

技術分類
泰拳擂台技術主要包括拳法、肘法、膝法、腿法：
拳法：正拳、擺拳、勾拳；
肘法：頂肘、挑肘、斜肘、掛肘、擺肘、撞肘、朵肘；
膝法：撞膝、飛膝、砸膝、彈膝、側膝；
腳法：前蹬、側蹬、後蹬、正蹬、前踢、側踢、後踢、正踢、掃踢、鏟踢、旋踢、後旋；
步法：進步、退步、閃步、衝刺步、急退步、環繞步、前滑步、後滑步。
泰拳嘅基本招法劃分為兩大類，母招同子招，各有15項：
母招：魚牙交錯、飛鳥掀巢、爪哇投矛、依諾刺劍、舉須彌山、老僧掐瓜、孟人撐柱、插木釘、鍔魚擺尾、折象鼻、扭蛇尾、飛鳥還巢、滅油燈、魔王捉猴、折象頸。
子招：神象擊齒、抹面腿、魔王偷女、羅摩射箭、獅子越澗、鹿回頭、山神卷土、蛟龍潛海、神猴獻戒、越人撒網、泰也撐柱、天鵝折翅、扎花環、老僧掃院、切瓜。

拜師拳舞
比賽前儀式
源於古泰拳，擂台式泰拳比賽正式開始之前，泰拳手會喺音樂伴奏之下表演拜師拳舞，祈求平安以及表示對父母同師長嘅敬意，同時亦透過拜師拳舞嚟進行熱身。
常見嘅拜師拳舞（拜神敬師拳舞禮）有「四面梵天」、「少女抹粉」、「天鵝飛翔」、「羅摩逐鹿」、「鷹神展翅」、「猴神撥雲」、「象神揺鼻」、「猴神射箭」、「勇士磨刀」、「美人照鏡」等動作。

伴奏樂器
泰拳比賽要有音樂伴奏。伴奏音樂通常由四位樂手演奏，用嘅樂器包括有爪哇笛（ปี่ชวา）、印度式雙面鼓（กลองแขก）、鑔（ฉิ่ง）、鑼（ฆ้อง）四種。

護具
泰拳手用嘅護具有「蒙坤」（มงคล）同「巴加」（ประเจียด），係一種結繩而成分別配戴喺頭部同上臂，源於古泰拳喺古時候呢樣嘢經過泰神師傅（法師）念咒劃符作法會起到護身作用，泰神教中有幾種密符経咒例如Kata Mahamonkum、Kata Maahwu、Namapattat等，最高等級可以刀槍不入。現代擂台比賽之前，多數只係作為一種儀式，泰拳手頭戴「蒙坤」行拜師拳舞，向恩師表示敬意。拳舞完畢之後，「蒙坤」由教練或經理人喺第一回合比賽開始之前除咗佢。
泰文維基百科

泰文維基百科係維基百科協作計劃嘅泰文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過10萬篇文。
泰昌

泰昌係大明皇帝朱常洛嘅年號，相當於公元1620年到1621年，前後總共1年。
泰昌餅家

泰昌餅家（Tai Cheong Bakery）係香港餅舖‎，1954年開張，招牌嘢食係酥皮蛋撻。餅家喺2007年畀稻香集團收購做佢旗下品牌。
泰拿華斯巴達

泰拿華斯巴達（英文：FC Spartak Trnava）係斯洛伐克泰拿華一間職業足球球會，依家踢緊斯洛伐克超級足球聯賽。
泰族

泰族，又叫暹羅族，係泰國嘅主體民族，即泰國中部人，講泰語，有自己嘅文字。狹義上指泰國中部地區、泰國南部地區、德林達依省泰族（泰文：ชาวไทยในพม่า）、在緬甸阿瑜陀耶族（泰文：ชาวโยดะยา）同呵叻泰人嘅傣族。政治係指所有泰國民族，包含所有已泰化人民，例如伊森人、泰沅、華裔、波斯裔泰國人（英文：Iranians in Thailand）、高棉裔、葡萄牙裔泰國人（泰文：ไทยเชื้อสายโปรตุเกส）等。

民族分布
全球泰族人口分佈
泰族主要分佈喺中國西南部、印度東北部、越南西北部、高棉西北部、緬甸中北部、寮國、泰國等地區。
泰族人亦普遍散佈喺東南亞其他地方，中華人民共和國、中華民國、寮國、馬來西亞、新加坡、韓國、德國、英國、美國、加拿大、澳洲、瑞典、挪威、利比亞、阿聯酋等地。

總人口
全球有泰族人口大約6500萬，其中4700萬喺泰國境內，佔泰國總人口大約75%左右，係泰國主體民族。

語言
泰族語言屬於東亞壯侗語系壯傣語支。泰族文字源於古印度婆羅米文。畀東南亞各個民族吸收後，泰族人以東南亞各種文字創製泰文。又因歷史脈絡分化咗唔同方言，分為暹羅方言、蘭納方言、大泰方言三大方言。三大方言中又分化出更多樣嘅地方方言，而泰語各大方言都有共同語法結構，佢哋發音會因部落距離差距而有所落差。

信仰
泰族多數人信上座部佛教，超過90%泰國國民宣稱自己係佛教徒。19世紀蒙庫德國王嘅「正統改革」以及蘭甘亨國王統治以嚟，都係以斯里蘭卡上座部佛教為主要信仰。
除咗佛教之外，印度教亦喺泰國文化上留下一啲影響，部分泰族崇拜象頭神、濕婆、毗濕奴以及梵天等印度教神祇，佢哋覺得呢啲信仰同佛教信仰之間無衝突。除咗佛教同印度教之外，仲有200萬泰族人信奉伊斯蘭教，以及少數大約50萬個泰族人信基督宗教（天主教同各種新教教派）。

節日
呢節要加長。
潑水節
鬼面節
盧歇鎮中心站

盧歇鎮中心站（英文：Lougheed Town Centre Station）係加拿大溫哥華架空列車嘅一個站，位於本拿比盧歇高速公路同奧斯汀路交界處上空，靠近盧歇鎮中心商場以及本拿比同高貴林嘅市界。2002年8月31號千禧線通車之後，盧歇鎮中心站成為徂來往本拿比同高貴林嘅97號B線公交車嘅總站。

公交車線路
盧歇鎮中心站嘅公交樞紐位於車站東邊，靠近第二收費區同第三收費區嘅邊界。
盧業樑

盧業樑，香港親中派政治人物，高柏資本控股集團主席。

部分公職
第十四屆全國政協委員特邀香港人士
香港大學中文學會名譽顧問。

選舉經歷
喺2021年9月，佢成為香港特别行政區選舉委員會委員(港區全國政協委員)。之後佢喺李家超無提政綱嘅情況下，有份提名李家超參與2022年香港行政長官選舉。
盧比安納

盧比安納（英文：ACH Volley）係斯洛文尼亞盧布爾雅那嘅職業排球球會，依家打緊斯洛文尼亞職業排球聯賽。
盧森堡航空

盧森堡航空（Luxair）係盧森堡一間航空公司。
盧森堡花園

盧森堡花園（法文：Jardin du Luxembourg）係法國首都巴黎第六區嘅一個對外開放嘅花園，係1612年應當時嘅法國王太后兼攝政瑪麗亞·德·美第奇嘅要求而建造嘅。花園裏面嘅盧森堡宮宜家係法國參議院嘅開會地點。
盧武鉉

盧武鉉（粵拼：lou4 mou5 jyun5；韓文：노무현，1946年9月1號—2009年5月23號）係大韓民國第16任總統。
1988年盧武鉉俾金永三邀請入政治，任第13，14任韓國國會議員，1990年同金永三脫離政治聯繫自立。盧武鉉喺2002年12月19號嘅總統選舉入面擊敗韓國國家黨嘅李會昌，2003年2月25號正式上任，一路做到2008年2月25號。
2009年5月23號，佢喺鄉下─慶尚南道金海市峰下村私宅後山跳崖自殺，頭部重傷，送去釜山大學附屬醫院急救後救唔返，終年62歲。
盧比

盧比（印度文：Rupiya；梵文：Rupyakam）係貨幣單位，普遍喺印度、斯里蘭卡、尼泊爾、巴基斯坦、毛厘士同埋塞舌爾群島流通。印尼嘅貨幣單位Rupiah同馬爾代夫嘅Rufiyah都屬於印度語Rupiya嘅派生詞。
印度盧比細分為100 paise或者pice（單數形式係paisa），斯里蘭卡盧比則細分為100分。尼泊爾盧比嘅細分方式比較複雜：1盧比可以分為100 paisa或者pice（兩者係復數形式，又係單數形式），又可以分為4 Sukas（單數形式係Suka）或者2 Mohors（單數形式係Mohor）。

名來源
盧比（rupee）一詞源自梵文詞「rūp」或者「rūpyāh」，意思係經過精煉嘅銀。梵文詞「Rūpyakam」意思係銀幣。「Rupiya」呢個詞由1540年到1545年間統治印度嘅國王舍爾沙創出嚟，佢又引入Dam同Mohur兩個詞作為銅幣同金幣嘅名。後嚟，莫臥兒王朝為咗鞏固貨幣系統，將呢個貨幣製度標準化。

價值
舍爾沙在位期間，Rūpaya呢個詞表示銀仔，1個Rūpaya相當於1個重178格令（11.534克）嘅銀幣。從嗰時開始，印度就一直用呢種硬幣，甚至乎印度成為英國殖民地之後都繼續用。到咗19世紀末期，1盧比一般嚟講可以兌換1先令又4便士，15盧比大概等於1英鎊。
盧比嘅價值係用銀含量嘅多少嚟衡量。不過到咗19世紀，大部分強大嘅經濟實體陸續採用金本位嘅貨幣體制，令到盧比貶值。當時，有人喺美國發現大量嘅銀，所以喺好多歐洲國嘅殖民地，銀兌金嘅比率大幅度下降。面對突如其來嘅變化，印度嘅標準貨幣迅速貶值。
盧比度

盧比度係一位西班牙嘅足球運動員，家吓做緊東方嘅主教練。
火刑

一幅畫描繪一班人受火刑。
火刑（粵音：fo2 jing4）係指用火嚟行嘅死刑。喺廿世紀前嘅歐美地區，火刑－尤其係將犯人綁喺一碌木度，再喺犯人同木下面放火，最後燒死犯人（所謂嘅 burning at the stake）－成日畀人攞嚟對付謀反、異端同埋巫術。例如 16 世紀嘅意大利神學家布魯諾（Giordano Bruno），就因為主張類似理神論嘅睇法而俾人告佢異端，最後仲搞到俾羅馬教會用火刑處死佢。
火不思

火不思，又叫和必斯、渾不似，係亞洲中部弦樂器，似琵琶，但瘦啲。桐柄梨槽，半冒蠎皮。通長二尺七寸左右。大清時番部合奏樂有呢隻樂器。有四弦，但古代多兩弦或者三弦。
火不思見於突厥化各族，由中國到土耳其都有。黠戛斯叫Komuz，或寫qomus（黠戛斯話：комуз； qoˈmuz）；阿塞拜疆叫Gopuz；土耳其叫Kopuz，都係一音之轉。

史
《元史》就有記火不思，當時寫和必斯，都係Kopuz音轉。查實考古發現，火不思見於遠古阿塞拜疆之地。
火之女神

《火之女神》係2013年韓國電視劇，由文瑾瑩、李相侖、金汎、朴建炯、徐玄振、田光烈主演。故仔講大朝鮮國頭一位女性陶工同國王李琿嘅愛情。
火三角

火三角係一個物理化學詞彙，意思係指燃燒作用嘅三個必要條件：氧氣、燃料、熱量咁。
以上三個要素，是但一樣條件唔夠都生唔到火，所以滅火都係以呢三個原素考慮去對付。所以「星星之火可以燎原」，都只係「可以」嗜，唔一定火燭，因為火三角。
火伊貝

火伊貝係日本電視遊戲寵物小精靈系列入面嘅其中一隻小精靈，編號136。佢係由伊貝進化成嘅。
火口的二人

《火口的二人》（日文：火口のふたり；英文：It Feels So Good）係套2019年日本電影，改編自白石一文喺2012年出版嘅一本同名小說，由荒井晴彥執導，柄本佑、瀧内公美主演。安樂影片亦都喺2020年5月21號引入呢部電影喺香港上映，評級為三級片。
火力指數

火力指數（Military Strength Index）係一項對常規作戰能力嘅統計。完美嘅火力指數係0.0000，但實際上達唔到；火力指數愈細，代表嗰個國嘅常規作戰能力愈強大。
火力楠

火力楠（粵拼：fo2 lik6 naam4；學名：Magnolia macclurei），又嗌醉香含笑（zeoi3 hoeng1 ham4 siu3），係木蘭科含笑屬嘅常綠喬木，原產廣東西南角嘅雷州半島同廣西東南邊，而家喺廣東西南角、粵北、粵中南部地區；廣西東南邊、桂北；海南、越南北邊都可以搵到。
佢既可以吸收到大氣入面嘅F-嚟淨化環境，又可以做防火樹種。

樣
樹形高大；樹皮暗啡色，比較光滑，冇裂紋；樹幹通直；樹冠濃密，從出邊睇似座塔噉。葉深綠，倒立蛋形或椭圓形，長7～14cm，寬3～7cm，厚革質，底部有好多濃密嘅灰細毛。花單生，通常生喺葉杈，花瓣白色兼有芳香；每年3～4月開花。果屬聚合果，長3～7cm，倒立橢圓形，先端較圓，邊緣有2～10嚿蓇莢，入面有1～3顆籽；每年9～11月結果。籽樣似窄嘅紅蛋，長8～10mm。

用途
植株可以做庭院同工礦區嘅綠籬植物。
瀘水

瀘水係中國雲南怒江一個縣級市，總面積3203平方公里，人口19萬。
瀘西

瀘西係中國雲南紅河一個縣，總面積1674平方公里，人口37萬。
瀛洲路

瀛洲路（粵拼：jing4 zau1 lou6）係中國廣東廣州嘅南北走向馬路，喺海珠區小洲村，北邊從華洲路開始，一直向南去到小洲路。

概要
全長1.6km，闊大概9～11米，雙向2車道，馬路北窄南闊。
瀛海威

瀛海威（粵拼：jing4 hoi2 wai1；簡化字：瀛海威）係中國大陸冇咗嘅網絡營運商，亦係中國大陸第一個互聯網接入服務商，1995年9月30號營運，2004年10月19號執笠。

史
張樹新喺1994年，通過朋友發嘅第一封電郵先開始知有互聯網嘅事，嗰時互聯網係個好新潮嘅行業，最後佢決定投入互聯網搞一番事業。1995年開辦咗北京瀛海威科技責任有限公司，同年9月30號開始營運，經營模式同美國在線差唔多，有電子報、BBS同傾偈室等內容；但嗰時之前，中國大陸完全未接觸過呢啲嘢，加上嗰時中國大陸完全通過電話線嚟上網，自然唔少得要交電話費。網站開始營運無耐，有好多人用佢嚟上網做其它嘢。
雖然1996年期間通過擴股同開通主要節點，使網站規模發展到全中國大陸，1997年1月同微軟搞咗合作關係。但1997年6月，由於郵電部成立咗169全國多媒體通訊網同埋大幅度調整過入網價格，令瀛海威行向衰落。張樹新喺1999年，雖然打算同中興傾收購問題，但凈得個銡。
2004年10月19號，網站俾信息產業部同北京當地嘅工商部門釘咗牌。
瀘溪

瀘溪係中國江西萍鄉一個縣，總面積968平方公里，人口27萬。
瀝源

瀝源（粵拼：lik1 jyun4）係香港新界一個地方，係沙田古稱。沙田有條公共屋邨——瀝源邨。而家瀝源一般都係講緊呢條邨。

歷史
瀝源即係瀝源大村，古代又叫做「瀝源堡」或者「瀝源洞」，盛產香木。清朝初年一度淪為盜賊藏身之所。1898年，英國人佔領新界，據講英國人唔熟地頭，去到瀝源入便嘅沙田村，想問當地人嗰區叫咩名。點知因為言語不通，村民唔知啲鬼佬問緊嘅係嗰區嘅名，以為問緊條村名，就答啲鬼佬：呢度係沙田。從此沙田就由一條鄉村嘅名變咗做一個區嘅名。1970年代，香港政府響沙田區建設「新市鎮」，區入便最早起（1976年落成）嘅公共屋邨就係用「瀝源邨」嚟命名。瀝源對出個海叫瀝源海。
燕屬

燕屬（粵拼：jin3 suk6，學名：Hirundo）係鳥綱雀形目燕科嘅其中一個屬，當中最出名嘅物種係家燕，分布喺北半球。
燕岩溪

燕岩溪，香港一水，大埔西南山中。佢經過燕岩條村而名。水由四方山東北谷地，向東流經燕岩到元墪下，轉向北注入碗窰河，最後入大埔河出大埔海。條溪大石滿佈，當中有潭名彩燕潭，水甚清涼。
燕岩溪近元墪下，有水務設施，部份溪水送入輸水隧道，最終轉入水塘。
燕崗遊樂場

燕崗遊樂場，香港公園之一，遊樂場之一，喺新界上水，燕崗燕崗村，英文叫Yin Kong Playground。行政上歸北區。設施有籃球場。
燕山

燕山（粵拼：jin3 saan1；簡化字：燕山）係中國嘅東西走向山脈，西邊從河北張家口開始，一直向東去到遼寧葫蘆島綏中縣近山海關嗰邊。中間經過北京延慶區、懷柔區、密雲區、河北承德、秦皇島青龍縣同撫寧區。佢亦係華北平原北邊嘅山脈。

概況
山脈全長420km多啲，闊差唔多200km，海拔500～1500m。尤其喺霧靈山，係燕山嘅最高峯，海拔2116m。入面生嘅都係落葉闊葉林為主，亦有些少係針葉油松林。
燕岩

燕岩，香港一地，亦係一村。喺大埔南便深山上，地處偏僻，村已荒廢。但村仍然喺大埔鄉事委員會入便，行政上歸大埔區。燕岩溪就佢下面，溪係碗窰河上游。
要入燕岩，可以由大埔經碗窰路上山，到元墩下路口，入元墩下，沿村路入村，直上小徑，去到黃氏家祠，再有山路去燕岩。燕岩向南走上到頂，叫燕岩頂，由此可以入山脊小徑，即麥理浩徑。中間有條分徑， 向西走去走馬崗。
一八九八年，英國租借新界，嗰時已經記錄有依條村。

文
英文寫做Yin Ngam，英治初期寫做In Ngam。
燕岡

燕岡（Yin Kong、In Kong），亦寫燕崗，係香港一地，亦係一村，喺新界北部，金錢以北，河上鄉東南。燕岡舊時歸侯約鄉，鄉屬雙魚約。
燕岡同周圍，唔少侯氏村，侯係新界五大族之一。
粉嶺公路雖然經過，不過交通主要靠青山公路古洞段，公路有支燕崗路入村地。
燕岩頂

燕岩頂（英文：Yin Ngam Teng）係香港一山，大埔及燕岩以南，地理位置歸大埔區，接近荃灣區交界。大帽山山脈東延，燕岩頂於山脊之上，高海拔679米。麥理浩徑經過山峯附近。頂北有路前往燕岩及走馬崗。
22°25′03″N 114°08′48″E﻿ / ﻿22.4175022°N 114.146704°E﻿ / 22.4175022; 114.146704
熱月6號

熱月6號（法文：6 Thermidor），亦叫木賊日（法文：Prêle），係法國共和曆入面每年嘅第306日，離年尾重有59日（閏年60日）。
熱月8號

熱月8號（法文：8 Thermidor），亦叫紅花日（法文：Carthame），係法國共和曆入面每年嘅第308日，離年尾重有57日（閏年58日）。
熱月5號

熱月5號（法文：5 Thermidor），亦叫綿羊公日（法文：Bélier），係法國共和曆入面每年嘅第305日，離年尾重有60日（閏年61日）。
熱月9號

熱月9號（法文：9 Thermidor），亦叫黑啤梨日（法文：Mûre），係法國共和曆入面每年嘅第309日，離年尾重有56日（閏年57日）。
熱月3號

熱月3號（法文：3 Thermidor），亦叫蜜瓜日（法文：Melon），係法國共和曆入面每年嘅第303日，離年尾重有62日（閏年63日）。
熱月7號

熱月7號（法文：7 Thermidor），亦叫蒿日（法文：Armoise），係法國共和曆入面每年嘅第307日，離年尾重有58日（閏年59日）。